Diari Oficial de la Generalitat Valenciana


Sumari del DOGV 7919, del 17-11-2016 (2016/8211)

Notificació de la sentència dictada en el procediment de guarda i custòdia número 129/2013.
-------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8211


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 129/2013. [2016/8211]  
Procediment: família, guarda, custòdia i aliments de fill menor no matrimonial no consensuat 000129/2013-T.  
De: Verónica Badenes Vidal.  
Procuradora: Rosa Isabel Andreu Nácher.  
Contra: Roberto Miralles Caballero.  
Domingo Barón Escámez, lletrat de l'Administració de Justícia i del Jutjat de Violència sobre la Dona número 1 de Castelló de la Plana, faig saber que en aquest procediment familia, guarda, custòdia i aliments de fill menor no matrimonial número 129/2013-T, seguit a instàncies de Verónica Badenes Vidal contra Roberto Miralles Caballero, s'ha dictat la sentència que, literalment, és com segueix:  
  
«Sentència número 27/2016  
Castelló de la Plana, 12 de juliol de 2016  
M.ª Mercedes Nieto López-Arias, magistrada jutgessa del Jutjat de Violència sobre la Dona número 1 de Castelló de la Plana, he vist les actuacions d'adopció de mesures sobre guarda i custòdia de fills menors que se segueixen amb el número 129/2013, promogudes per Verónica Badenes Vidal, representada per la procuradora dels tribunals Rosa Isabel Andreu Nácher i en defensa seua la lletrada Consuelo Mallach Navarro, contra Roberto Miralles Caballero, en situació de rebel·lia processal. Hi ha intervingut el ministeri fiscal.  
Dispositiva  
Estime la demanda promoguda per la procuradora dels tribunals Rosa Isabel Andreu Nácher, que actua en nom i representació de Verónica Badenes Vidal, contra Roberto Miralles Caballero, en situació de rebel·lia processal, i aprove les següents mesures sobre guarda i custòdia de les seues filles menors nascudes de la seua relació, E. i L.:  
  
1. La pàtria potestat sobre les filles menors l'exercirà en exclusiva la mare, Verónica Badenes Vidal, la qual podrà adoptar les decisions que afecten els aspectes més transcendentals de la vida, salut, educació i formació de les menors.  
2. Establisc un règim de convivència individual de les filles menors amb la seua mare, la qual tindrà la guarda i custòdia.  
3. Suspenc qualsevol règim de visites i relacions entre el pare i les menors.  
4. El pare abonarà, en concepte de pensió d'aliments a favor de les menors, la suma de 150 euros mensuals per cada una d'elles (300 euros en total), que haurà d'ingressar dins dels primers cinc dies de cada mes en el compte que la mare designe,i aquesta pensió s'actualitzarà anualment al gener, segons les variacions que experimente l'índex de preus de consum.  
5. Els progenitors contribuiran a mitges en les despeses extraordinàries de les filles menors, i es consideraran com a tals les exposades en el fonament jurídic d'aquesta resolució.  
No es fa una declaració especial quant a les costes causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant l'Audiència Provincial de Castelló.  
El recurs s'ha d'interposar mitjançant un escrit que cal presentar en aquest jutjat dins del termini de 20 dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el dipòsit no està constituït, tret que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o l'organisme autònom dependent d'algun dels anteriors.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada per la magistrada jutgessa que la dicta en el dia de la seua data; en done fe.»  
  
I atés que el demandat, Roberto Miralles Caballero, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 18 d'octubre de 2016.- El lletrat de l'Administració de Justícia: Domingo Barón Escámez.